timothydillan/balinese-cpt-corpus huggingface dataset:
1Asing-asing anak patut satinut ring pamrentah, santukan tan wenten pamrentah sane kawitipun boya saking Ida Sang Hyang Widi Wasa. Samaliha pamrentah-pamrentah sane wenten punika kadegang antuk Ida Sang Hyang Widi Wasa. 2Sapasiraja tungkas ring pamrentah, anake punika tungkas ring paindikan sane sampun kapastiang antuk Ida Sang Hyang Widi Wasa, tur anake sane malaksana kadi asapunika, ipun ngrauhang pasisip buat deweknyane niri. 3Santukan wentenipun pamrentah, boyaja mangda katakutin antuk anake sane malaksana becik, nanging mangda katakutin antuk anake sane malaksana corah. Punapike semeton meled jagi tan takut ring anake sane mrentah? Duaning punika laksanayangja paindikane sane becik, sinah pamrentahe punika jaga muji semeton. 4Santukan pamrentahe punika parekan Ida Sang Hyang Widi Wasa sane makarya pabuat kabecikan semetone. Nanging yening semeton malaksana corah, takutja ring pamrentahe punika, santukan kakuasaannyane buat ngukum, sinah pacang kalaksanayang. Pamrentahe punika parekan Ida Sang Hyang Widi Wasa buat nglaksanayang pidukan Idane marep ring anake sane malaksana corah. 5Punika awinan semeton patut bakti ring pamrentah, boyaja saking ajerih ring pidukan Ida Sang Hyang Widi Wasa, nanging taler mangda saking nekeng ati. 6Punika awinannya semeton naur pajeg, santukan rikala pamrentahe punika ngamargiang pakaryannyane, ipun makarya pabuat Ida Sang Hyang Widi Wasa. 7Duaning punika semeton patut naur ring pamrentahe sakancaning sane patut taur semeton; taurja pajeg upah miwah pajeg kasugihan semetone, tur ajiangja pamrentahe punika makasami. 8Sampunangja semeton mutang ring sapasira jua, nanging pada saling tresnainja. Sapasiraja tresna ring sesama manusa, ipun sampun ninutin Pidabdab Torate. 9Mungguing pituduh indik: Edaja mamitra, edaja ngamatiang jalma, edaja nglobaang gelah anak miwah pituduhe sane lianan, punika sami sampun katunggalang dados asiki, kadi asapuniki: "Tresnainja sesaman kitane buka nresnain dewek kitane niri." 10Sapasiraja sampun nresnain sesamannyane ipun sampun janten tan pacang ngardi paindikan sane tan patut marep ring sesamannyane punika. Duaning punika, indik ngamargiang kapitresnan, mapiteges ninutin daging Pidabdab Torate makasami. 11Semeton patut saling tresnain, santukan semeton uning kawentenan masane mangkin; inggih punika sampun rauh masannya semeton patut matangi, sampunang kantun sirep. Santukan panemayan iragane pacang muponin karahayuane punika sampun sayan nampek, yen bandingang ring daweg iragane ngawitin pracaya ring Ida Sang Kristus. 12Wengine sampun makire liwat, mangkin sampun makire rahina. Ngiringja wusan nglaksanayang paindikan-paindikan sane corah, sane biasa kalaksanayang sajeroning peteng. Sregepangja ngagem sanjatane buat mayuda ring galange. 13Ngiringja malaksana sakadi patutipun, sakadi rikalaning rahina; sampunang mawibuh-wibuhan wiadin mapunyah-punyahan, sampunang macabul-cabulan wiadin ngulurin indria sane cemer, sampunang maiegan wiadin iri ati. 14Nanging agemja sanjatan Ida Sang Hyang Yesus Kristus tur wusanja nuukin sapakitan semetone sane dosa, buat ngulurin indria.
Copyright
Yening iraga mirengang tetanduran mahkota dewa, minab iraga sareng sami pacang bingung indik tetanduran puniki. Nanging yening iraga sareng sami sampun uning indik kawigunananyane, Ida dane sinamian pacang gelis nandur mahkota dewane puniki.
Mahkota dewa inggih punika tetanduran tamba saking Indonesia luiripun saking Irian Jaya. Tetanduran puniki nenten ageng sawireh tegeh maksimalnyane inggih punika 3 meter. Tetanduran puniki aluh kapiara, sane buat keni ai, pupuk lan toya sane cukup lan teratur. Mahkota dewa madue buah sane mawarna barak makerak.
Mahkota dewa madue akeh kawigunan,luiripun:
· Alkaloid sane wenten ring tetanduran puniki mrasidayang ngicalang cetik ring raganne sareng sami.
· Saponin mrasidayang ngicalang virus lan bakteri saking raganne Ida dane sareng sami,.
· Flavonoid ngegangsarang peredaran darah ka ragane Ida dane sareng sami, ngirangang kolesterol tur ngirangang lemak sane katimbun ring dingding pembuluh darah, ngirangang pala pagawe sungkan jantung koroner, madue anti inflamasi inggih punika anti radang, manggen sekadi antioksidan, lan ngirangang rasa sungkan yening wenten pendarahan utawi pembengkakan.
· Polifenol sane kaanggen nambaning Ida dane sane sungkan alergi sawireh mahkota dewa puniki madue anti histamine.
Sane lianan, tetanduran tambane puniki kaanggen nambaning sungkan disentri, psoriasis tur jerawat. Daun, mrasidayang ngicalang sungkan kulit upami ekzim lan gatal-gatal. Raris Ida dane sareng sami, minab kacunduk ring pangolahan mahkota dewa inggih punika sane kaping pisan iis buah mahkota dewa sane sampun tuh. Raris kalablab anggen teh. Dereng wenten penelitian sane ngujarang indik dosis sane efektif kanginum. Yening mrasidayang, tamba saking buah mahkota dewa puniki kanginum mawit saking dosis sane akidik kanti karasayang pikenoh buah mahkota dewane puniki. Ampunang nganggen biji saking buah mahkota dewane puniki sawireh bijine punika biji beracun. Yening Ida dane ngrayunang buah mahkota dewa sane segar nenten kajemuh nika mrasidayang Ida dane keni sungkan bengkak ring cangkem, sariawan, mabuk, kejang kanti pisan. Tamba puniki tan dados kaanggen ring dosis sane langkung sawireh mrasidayang Ida dane keni efek samping saking tambane puniki inggih punika sungkan sirah kronis. Ida dane sane mobot tan dados nginem teh saking buah mahkota dewane puniki.
VISUAL
Visual artosnyane prasida kacingak, prasida antuk nelektekin sapunapi sane kabawos punika. Yaning wenten gatra sane kasurat punika mawasta cerita sane kawastanin narasi, nanging yaning sampun dados utawi prasida katelektekin kaiwasin lan nenten malih ngangge sastra, nanging cerita punika ngangge gambar utawi foto-foto punika kawantanin VISUAL. Dadosnyane sane kaanggehang mawasta visual punika tan tyos inggih punika: Foto-foto; Slide lan Video.
Yan foto-foto puniki janten wantah gambar utawi potretan sane prasida kacingak asiki-asiki kemanten, bilih ipun sane ngambil foto punika pastika wantah apisan kemawon ngambil asiki gambar nenten akeh lan tan bergerak gambarnyane.
Yan Slide, puniki sakadi foto-foto nanging riantukan foto-foto punika akweh lan kaproses antuk piranti canggih dados ipun sakadi gambar sane bergerak. Sujatine slide punika tan tyosan wantah foto-foto sane kapupul lan sampun kaproses mangdane prasida ka-aksi sakadi gambar bergerak (nanging tyos taler ring video), piranti sane kaanggen ngambil gambar mawasta piranti camera.
Yan Video, puniki wawu gambar-gambar utawi foto-foto sane kajantenang olih sang sane ngambil gambar ngangge piranti camera-video. Dadosnyane sayuwakti gambar sane kaaksi punika hidup, bergerak-moving. Sampun katah camera-video puniki kaanggen ring makarya film, sinetron utawi video clip.
PIDATO/ PIDARTA/ BAHASA BALI SASANANING SISIA DOWNLOAD
Silahkan Download Pidato / Pidarta Ini
Silahkan Download Pidato / Pidarta Ini
MAPIDARTA “SASANANING SISIA”
“Om Swastyastu”
Para pamiarsa sane wangiang titiang sadurung titian matur atur samatra, lugrayang titiang ngaturang rasa angayubagia mantuka ring Ida Sang Hyang Widhi Wasa riantukan sangkaning asung kertha wara nugraha Ida titian asapunika taler ida dane sareng sami, sida kasidan mapupul iriki ngamiletin pacentokan pamargi mapidarta ring sajeroning petingetan wanti wali warsa kota Singaraja. Dumadak pamargi puniki sayan limbak kawentenannyane wastu sida ngawetuang jagat Baline ajeg.
Ida dane panodia sami mustikannyane para pamilet sami sane wangiang titian, utaminnyane para sawitra sane tresna sihin titiang. Ring galah sane becik puniki atur pidartan titian mamurda “Sasananing Sisia”
Ida dane pamilet sami sane wangiang titiang mawosang indik sesananing dadi sisia nenten dados lempas ring sane kebaos Tri Hita Karana napi Tri Hita Karana Punika ? Tri Hita Karana inggih punika 1. Parahyangan, 2. Pawongan, 3. Palemahan. Parahyangan punika makadi rasa bakti sane lascarya marep Ida Sang Hyang Widhi ring sekala kacihnayang antuk mareresik ring genah-genah suci upakra lan upacara sane tan surud-surud. Pawongan inggih punika satya ring paiketan penyama brayane sane kedasarin antuk rasa “Sagilik saguluk selunglung sabayan taka” palemahan inggih punika wawidangan jagat baline sane dahat landuh, asri, luwih, ngulangunin ngawetuang taksu sane ngangobin.Ida dane pamilet-pamilet...................... untuk potongan artikelnya Silahkan Download setelah tersedia
ilustrasi
Bali pinaka daérah tetujon wisata, taler kenobatkan dados kawasan wisata pinih becik ring dunia, janten pewangunannyané kalintang pesat. Tiosan punika pewangunan akomodasi wisata nerus ngelimbak. Kémahon, pewangunan ring Bali kadi mangkin sampun nénten terkontrol. Pewangunan sané
nénten terkontrol punika akéhan wénten ring séktor pariwisata. Pakar Green Building utawi wangunan ramah lingkungan Deddy Kurniawan Halim negesang indik punika ring Jimbaran wau-wau puniki. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Anggara, 09 Méi 2017
Komang Yasa, Lovina
Manut titiang yéning sampun kauningin pewangunan nénten terkontrol gelis keambil pidabdab antuk tegas olih pihak sané wenang. Sampunang kantos suwé tan kauratiang. Riantukan pacang ngawesanayang paindikan tan becik kapungkurnyané.
Wiguna, Sambangan
Yéning akéh pewangunan sané melanggar tan nganutin aturan sekadi mangkin, minabang pengawasannyané kantun kirang pisan. Yéning para pejabat inucap sampun tegas sepatutnyané tan wénten malih pelanggaran. Diastun umpami sampun kewangunan kayun tan kayun patut kebongkar.
Putu Karsini, Banjar
Lahan-lahan ring Bali sampun sayan telas lan cupit, tunas titiang mangda usanang sampun ngewangun akomodasi pariwisata, napi malih tan nganutin awig-awig ring Bali. Para wisatawan kayun rauh ke Bali sujatiné mangda sida ngantenang kewéntenan keasrian alam Bali. Boya wangunan metingkat-tingkat.
Putra, Seririt
Indik aturan-aturan rikala ngewangun ring Bali sampun wénten. Pantarannyané mangda nganutin Tri Hita Karana. Kapungkur indik puniki mangda banget kauratiang minekadi tan ngewangunan akomodasi perhotélan ring lahan sané suci. Samian punika kaperluang ketegasan sang pemimpin daérah. ( ama )
- Astiti bakti ring Ida Sang Hyang Widi, saantukan sapasira ja sane setata eling lan bakti ring ida sinah jagi nempkang kadegdegan kayun miwah karahayuan.
- Ningkatang kaweruhan katrampilan, mangda wangsa Indonesiane mrasidayang maju, sumare utawi sajajar ring wangsane sane lianan
- Ningkatang budi pakerti utawi tatasusila, mangda wangsa Indonesiane prasida ngamolihang wangsa sane mabudi luhur, santukan asapunika
- Kapribadian iragane patut langgengang, manut sakadi sane kamanggehang ring tata-titi sajeroning pancasila
- Sane pinih untat tan lian wantah gumanti mikukuhin rasa kawangsaan, mangda mrasidayang ngawagun wangsa sane terampil saha madue tanggung jawab.
K
Kamis, 26 September 2013
Teks Argumentasi Bahasa Bali " Perkembangan Aksara Bali"
Perkembangan Aksara Bali
Sane malenan unduk Bali wantah ia madue aksara padidi teken ngangge aksara Pallawa. Aksara Bali madue 47 karakter. Sejarah perkembangan aksara Bali sane madue proses sane makelo lan kapengaruhin olih basa sane lianan. Aksara Bali berkembang saking aksara Pallawa sane kasub sareng parab aksara Bali kuno. aksara puniki berkembang ring sekitar abad ka-9 ngantos abad ka-10 ngantos mangkin. Sejarah perkembangan aksara Bali tan lempas saking panyebaran aksara saking India. Krana penyebaran agama hindu teken budha di Indonesia termasuk di Bali, kasarengin olih panyebaran basa teken aksara nyane.
Saking India wenten aksara sane maadan aksara Karosti. saking aksara Karosti puniki sesampune berkembang dadi aksara Brahmi. aksara Brahmi sesampune berkembang malih dadi aksara Devanagari teken aksara Pallawa. aksara Devanagari kagunayang di India kelod dalem nulis basa Sansekerta. nanging aksara Pallawa kagunayang di India Selatan dalem nulis basa Pallawa. Perkembangan aksara Devanagari teken Pallawa di Indonesia nyarengin perkembangan agama Hindu teken Buddha.
Perkembangan aksara Devanagari teken Pallawa puniki sesampune dadi aksara Kawi utawi aksara Indonesia kuno. saking aksara Kawi puniki sesampune lama-kelamaan berubah menjadi aksara Jawa, aksara Bali, teken aksara-aksara lainnya sane saat puniki wenten di Indonesia. Bukti peninggalan sane menunjukkan perkembangan puniki silih sinunggil wenten ring yupa sane matulis aksara Devanagari di Kutai, Kalimantan Timur. Di Bali, bukti perkembangan aksara Devanagari teken Pallawa polih ditemukan di Pura Penataran Sasih Pejeng, Kecamatan Tampaksiring, Kabupaten Gianyar. Di pura puniki terdapat stupa-stupa alit sane berisi cap saking tanah legit. Cap-cap tersebut berisi tulisan dalem aksara Pradewanegari atau Siddhamatrka.
Annisa Levandra
8-9
September 9, 2013
Ning nong néng nung – nung nung nung nang nong ning nang nung
Nang nung néng nong – nong nong néng nung nang néng nong ning
Manah patut becik hatur ring laksana
Tri Kaya Parisudha né wijaksana
Bayu sabda idep ngurip ring manusa
Purusha pradana rwa bhineda maha kuasa
Arak i djang djang - i djang ngér kopyak epoung
Kopyak cedég - dédodédo pak dédo pong
Tri hita karana ring raga busana
Ngelestari sareng sami, jagat lan Widdhi
Hyang Widdhi stata ngardi tribuana
Resepang punika susila susanthi
Arak i djang djang - i djang ngér kopyak epoung
Kopyak cedég - dédodédo pak dédo pong
.*
en français:
Bonne pensée bien parler bonne action
Tri Kaya Parisudha voie de la sagesse
Energie parole pensée en vie chez l’humain
Esprit et matière binarité la tout puissance
TriHitaKarana à appliquer comme habille
L’harmonie les trois : homme, nature et Dieux Créateur.
Le Dieux Créateur crée toujours les trois mondes
Perceptions nous ceci comme une voie de la paix.
*
in english:
Right mind, nice speech and good action
Tri Kaya Parisudha, a path of wisdom
Energy speech mind what make a human
Spirit and matter, binarity the all mighty
TriHitaKarana as human costume
Harmony of the three : human, nature and God Creator
God Creator alway creating the three worlds
Comprehend it as a way to peaceful life.
Licence : All Rights Reserved
1Asing-asing Pandita Agung punika kaselik saking pantaran manusa tur kabiseka buat ngaturang ayah ring Ida Sang Hyang Widi Wasa buat ngwakilin anake akeh, samaliha buat ngaturang banten miwah aturan pabuat pamrastan dosa. 2Santukan ida maraga lemet sajeroning makudang-kudang paindikan, punika awinanipun Ida mrasidayang rumasa kapiolasan ring anake sane nambet miwah sane iwang. 3Samaliha santukan ida ngraga maraga lemet, ida patut ngaturang aturan boyaja buat pamrastan dosa-dosan anake lianan kewanten, nanging taler pabuat pamrastan dosa-dosan idane ngraga. 4Tan wenten anak sane milih dewekipune niri dados Pandita Agung, nanging wantah malantaran kesengin antuk Ida Sang Hyang Widi Wasa anake prasida dados Pandita Agung, pateh sakadi Sang Pandita Agung Harun sane kesengin duke nguni. 5Kadi asapunika taler ngeniang ring indik Ida Sang Kristus. Boyaja Ida ngraga sane ngamanggehang ragan Idane dados Pandita Agung. Nanging tungkalikanipun, Ida Sang Hyang Widi Wasa masabda ring Ida kadi asapuniki: "Cening Putran Ulun; didinane jani Ulun dadi Ajin Ceninge!" 6Wenten malih sabdan Idane, sane menggah ring Cakepan Sucine kadi asapuniki: "Cening lakar dadi Pandita salawas-lawasnya manut buka pidabdab kapanditan Pandita Melkisedeke." 7Daweg Ida nyeneng maraga manusa ring mrecapada, Ida Hyang Yesus ngastawa miwah mapinunas saha ngasih-asih kadulurin antuk tetangisan ring Ida Sang Hyang Widi Wasa sane kuasa ngluputang Ida saking sang pati. Santukan Ida ngalap kasor saha astiti bakti, punika awinanipun Ida Sang Hyang Widi Wasa nglingganin pinunas Idane. 8Nanging yadiastu Ida maraga Putran Ida Sang Hyang Widi Wasa, Ida sampun mlajah satinut tur astiti bakti sajeroning kasangsaran Idane. 9Sasampune Ida kasampurnayang Ida dados witing karahayuane sane langgeng pabuat sakancan anake sane satinut ring Ida, 10samaliha Ida Sang Hyang Widi Wasa ngamanggehang Ida dados Pandita Agung satinut ring pidabdab kapanditan Ida Pandita Melkisedeke. 11Ngeniang ring paindikane punika, akeh sane patut baosang tiang, nanging tan sida antuk tiang nlehtehang makasami ring semeton, santukan tan prasida antuk semeton ngresepang paindikane punika makasami. 12Sujatinipun semeton sampun patut dados guru, nanging semeton kantun muatang anak buat ngaturin semeton paurukan-paurukan dasar, ngeniang indik sabdan Ida Sang Hyang Widi Wasa. Semeton durung mrasidayang ngajengang ajengan sane katos-katos, nanging sane mangkin semeton patutne kantun nginum susu. 13Anake sane nginum susu kantun dados anak alit, durung uning ngresepang paindikan sane patut miwah sane tan patut. 14Ajengan sane katos-katos punika pabuat anake sane sampun duur, sane sampun mrasidayang ngresepang tur maminayang paindikan sane becik miwah paindikan sane tan becik.
Copyrighted Material
Sasampune sabehe nget, toya ring margine gelis rarad nanging kantun becek. I Karta anak alit mayusa limang tiban, medal macekcekan ring margine yadiastun ipun mapanganggo anyar. Bajune barak, celanane pelung. Saking umah seosan medal I Parsi ipun alitan akidik ring I Karta. Ipun mabaju kuning, macelana gadang, sami pada anyar. I Karta ngembus baju kalilitang ring bangkiang ipun.
Satua Mebasa Bali Sejangkepnyane Klik Iriki.
Mireng Satua Mebasa Bali klik link sor puniki.
Advertisement
Sedurung titiang ngelanturang atur ngiring pinih ajeng iraga sareng sami nunas ica majeng ring ida sang Hyang Widhi, duaning sangkaning paswecan Ida presida raris iraga mesadu ajeng ring galahe tur genahe sane becik puniki.
om swastyastu,
Sane wangiang titiang bapak camat .......
Sane wangiang titiang Bapak Perbekel.....
Sane Wangiang titiang Kepala SMK .........
Sane wangiang titiang staf dewan guru SMK....
sapunika taler ida dane sareng sami sane ten presida ojah titiang saka siki sane dahat suksmayang tur tresna asihin titiang.
Ida dane sareng sami, ring rahina mangkin 17 Agustus 2012
kelaksanayang acara Peringatan Hut Kemerdekaan Republik Indonesia sane kaping 67. dumogi sangkaning acara peringatan puniki presida raris semangat patriotik pahlawan kemerdekaan katulad olih para warga ring sejebag jagat Indonesia pamekasne oleh para yowana. Napi ke mawinan wenten pengaptin titiang kadi asapunika? duaning acara peringatan puniki madwe kasuksman sane becik pisan inggih punika mawit acara peringatan puniki iraga presida pacang uning tur eling ring jasa para pahlawane punika. Raris yening sampun setata eling ring jasa para pahlawan, pastika sampun iraga nenten pacang ngusakin panegara puniki.
ida dane sareng sami taler dewek titiang patutnyane setata miara panegara indonesia sane sampun merdeka puniki antuk ngemargiang wewangunan. wewangunan punika nenten ja wantah ring fisik kemanten. mental spiritual iraga patuut taler kewangun mangda sida raris meparilaksana sane becik sane manut ring perundang-undangan ring Indonesia. yening sampun iraga presida ngemargiang wewangunan punika, pastika sampun arwah para pejuang kemerdekaan ngemolihang napi sane sampun dados pengapti para pejuang punika.
Inggih ida dane sane wangiang titiang, asapunika presida antuk titiang nartayang indik kasuksman Acara peringatan HUT RI ke 67 puniki. ngiring ngawit saking mangkin, iraga sareng sami setata miara keasrian panegara indonesia tur mawit saking wewidangan iraga soang-soang. Yen prade wenten atur titiang sane nenten mungguh ring pekahyunan, titiang nunas geng rna pangampura.
maka wasananing atur, sineb titiang antuk parama santih.
OM SANTIH SANTIH SANTIH OM
(OLIH: I G.N.Ag.Sandy Warman, S.Pd.H
Upacara Sad Kertih
July 30, 2012
Posted by on
Umat Hindu Bali sajebag Bali katah madué kapatutan ring widang agama sané mesti kalaksanayang sajeroning kahuripan maagama, inggih punika upacara sané patut kalaksanayang ring soang-soang kulewarga miwah sajeroning makrama ring Désa pakraman. Upacara punika wénten sané kamargiang sawilang rahina, sawilang wuku, ngabulan, nganem bulan, ngawarsa, ngalimang warsa, ngadasa warsa, ngasatus warsa miwah wénten taler upacara sané pinih lami kalaksanayang ngasiu warsa apisan. Upacara punika samian kalaksanayang ninutin rerahinan sané kanggehang becik madasar saptawara, pancawara, wuku, odalan sané munggah sajeroning prasasti ring pura-pura miwah lontar.
Upacara sané kalaksanayang olih umat Hindu punika silih sinunggilnyané wénten upacara sané kawastanin upacara Sad Kertih. upacara Sad Kertih wantah upacara sané lumrah kalaksanayang ring Bali. Sad Kertih manut daging lontar mawit saking kruna sad miwah kruna kertih, kruna sad madué teges nenem miwah kruna kertih mateges suci, suksmannyané nenem kesucian sané mesti kamargiang olih krama ring jagaté sajeroning ngastitiang mangda jagaté miwah sadagingnyané tetep imbang.
Sad Kertih utawi nenem kasucian sané kabaos punika minakadi sané kapertama kabaos upacara Atma Kertih wantah utsaha saking jatmané nyuciang Sang Hyang Atma (jiwa). Salanturnyané upacara Samudra Kertih inggih punika upacara sané kamargiang sajeroning nyuciang segara, yéning ring jagat sekala pinaka pralambang yoni tetujonyané ngemit mangda kahanané prasida tetep lestari lan ajeg. Upacara Danu Kertih inggih punika utsaha saking i manusa nglestaring genah klebutan toya minakadi Klebutan, Tukad, Danu miwah sané siosan. Salanturnyané, upacara Wana Kertih wantah utsaha nglestariang kahanan alas (hutan) sané wénten ring sajebag jagaté.
Siosan punika wénten taler upacara sané mawasta Jagat Kertih suksmanyané wantah utsaha ngemit paiketan becik pantaraning parahyangan inggih punika paiketan i manusa sareng Ida Sang Hyang Widhi, pawongan utawi paiketan becik i manusa sareng manusa miwah palemahan inggih punika paiketan sané becik pantaraning i manusa sareng wewidangan. Raris upacara Yana Kertih inggih punika upacara sané matetujon nyuciang déwek mangda nénten ngamangguhin gegodan prasida kalaksanayang majalaran malukat.
Upacara-upacara punika kalaksanayang antuk upacara sané matios-tiosan, pamekas upacara sané katurang majeng jagaté nganggén sarana sané ageng, sakadi upacara Samudra Kertih, Danu Kertih miwah Wana Kertih wantah upacara-upacara sané mautama sané katurang majeng jagaté. Upacara wana kertih lumrahnyané kalaksanayang ring gunung majalaran mulang pakelem sakadi kalaksanayang ring pucak Gunung Agung miwah Gunung Batur. Punika taler Tawur Agung Labuh Gentuh,mendak toya, pakelem (Danu Kertih) lan Samudra Kertih kalaksanayang majalaran melasti miwah mapakelem sané kapulang ring tengahing Danu utawi Segara minakadi ring Danu Batur lan Danu Beratan, yéning ring Segara ring Bali lumrahnyané kalaksanayang ring Segara Rupek miwah genah sané lianan nganggén sarana wewalungan sané sampun kasuciang.
Pupuh ginada wantah silih tunggil tembang alit utawi sekar alit. Pupuh niki maduwe ciri kaiket antuk aturan (pada lingsa) makadi akeh baris ring tiap baitne (pada) inggih punika 8 besik. Sampun kenten akehne suku kata ring tiap-tiap baris (carik) lan suaran untat tiap-tiap baris inggih punika, 8a 8i 8a 8u 8a 4i 8a. Minab sampun wenten contone ring posting tiang sane dumunan. Niki mangkin malih tiang ngicen contone. Iseng cingak tiang ring buku tugas adin tiange wenten conto-contone.
- Titiang melajah ngae tipat
Ngantos titiang ngulangunin
Kewehe mekudang-kudang
Besik dua nganti telu
Meme bapa ketakonang
Keweh gati
Ento patut kaplajahang.
- Mai timpale makejang
Melajah matembang bali
Tembang bali ne budaya
Warisan para leluhur
Patut raga lestariang
Tembang bali
Ento patut keajegang.
- Janintitiang maan tugas
Tugas sane miweh gati
Sawireh tusing biyasa
Kajudi makarya pupuh
Sinom utawi ginada
Dados milih
Nanging teteptusing bias.
- Liu anak ngulah-ulah
Keto mase sedeng paling
Melajahe kesaratang
Ape ane sedeng ruruh
Melajah ngalih sawitra
Yan besidi
Ape ruruh lakar bakat.
- Ene madan karma laksana
Sajeroning kantun maurip
Jele melah pengelaksana
Ento neket diraga tuhu
Bekelan kayang kawekas
Bin numadi
Pangde nemu kesengsaran.
~ Article view : [744]